
Comisia pentru buget, 

finanţe şi bănci

Bucureşti,         26.09.2002 

Nr.  392

AVIZ

asupra proiectului de Lege pentru aprobarea Ordonanţei de urgenţă a Guvernului nr. 94/2002 privind transmiterea, cu titlu gratuit, a unui imobil, proprietate privată a statului, în proprietatea Comitetului Olimpic Român
Cu adresa nr. 353 din 03.09.2002, Biroul Permanent, conform art. 86 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 94/2002 privind transmiterea, cu titlu gratuit, a unui imobil, proprietate privată a statului, în proprietatea Comitetului Olimpic Român.
In urma examinării proiectului de Lege în şedinţa din 26.09.2002, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:

Nr.

crt.
Text iniţial
Text propus de Comisie

(autorul amendamentului)
Motivare

1.
Art. 1 alin. (3) şi (4) noi
Se completează textul articolului cu două alineate:

“(3) Bunurile prevăzute la alin. (1) nu pot fi înstrăinate, donate, concesionate şi nici date în administrare sau folosinţă.

(4) Dacă în termen de 5 ani Comitetul Olimpic Român nu realizează investiţiile la care s-a angajat, respectiv construirea unei piste de atletism, a unui bazin de înot de dimensiuni olimpice şi a unei săli de sport cu facilităţi de antrenament şi refacere, bunurile prevăzute la alin. (1) trec în proprietatea publică a statului.”
În vederea asigurării unui regim juridic clar şi pentru evitarea deturnării destinaţiei bunurilor în cauză.

Crearea cadrului juridic necesar în vederea asigurării realizării angajamentelor luate odată cu preluarea bunurilor în cauză.

În legătură cu scrisoarea nr. 1031/11.09.2002 a domnului Ion Ţiriac – Preşedintele Comitetului Olimpic Român, Comisia a hotărât respingerea solicitării de a atribui Comitetului Olimpic Român, proprietatea, cu titlu gratuit, pentru cota parte repartizată în folosinţă, a imobilului situat în Bucureşti, str. Oţetari nr. 2, sector 2 şi a terenului aferent în suprafaţă de 760 mp.

PREŞEDINTE,

Prof. dr. Florin Georgescu

   Consilier parlamentar:

   Bărdiţă Mariana

